Sostų žaidimas

„Sostų žaidimas“ (, lietuviškai dar išverstas kaip „Sostų karai“) – viduramžiškos maginės fantastikos serialas, sukurtas JAV kabelinės televizijos HBO. Serialas sukurtas remiantis Džordžo R. R. Martino knygų serija „Ledo ir ugnies giesmė“, o pavadintas pagal pirmąją serijos knygą – „Sostų žaidimas“ (A Game of Thrones). 

Serialas filmuotas daugiausiai Šiaurės Airijoje ir Didžiojoje Britanijoje, tačiau kai kurie epizodai filmuoti ir Islandijoje, Kroatijoje, Maltoje bei Ispanijoje. Vaidina daugiausiai britų ir airių aktoriai. Pirmajam sezonui filmuoti išleista apie 60 mln. JAV dolerių. Televizijoje debiutavo 2011 m. balandžio 17 d., kai pirmąją seriją parodė HBO kanalas. Lietuvoje pirmąjį sezoną pradėjo rodyti BTV 2012 m. sausio 17 d.

Vos pasirodę „Sostų karai“ susilaukė žiūrovų bei kino kritikų dėmesio, tad net neįpusėjus per HBO kanalą rodyti pirmojo sezono serijų, paskelbta apie antrojo sezono filmavimą. Tuo tarpu pirmasis sezonas buvo nominuotas 63-iuose „Emmy“ apdovanojimuose Geriausio draminio serialo kategorijoje. 69-iuose „Auksiniuose gaubliuose“ nominuotas kategorijoje Geriausias televizijos serialas – drama. Peter Dinklage abiejuose (Emmy ir Auksiniuose gaubliuose) apdovanojimuose atsiėmė prizus kaip „geriausias antraplanis aktorius“ 2011-ųjų metų serialuose.

Veiksmo vieta 

Serialas vystomas fiktyviame viduramžių pasaulyje – Vesterose. Pasaulis susideda iš dviejų žemynų. Pasauliai dideli, nuo šiaurėje augančių miškų ir amžinojo įšalo iki pietuose esančių dykumų.

Serialas prasideda neramumais tarp dinastijų dėl Geležinio sosto kontrolės bei Šiaurėje, prie Didžiosios sienos, prasidedančiais neramumais tarp Nakties sargybos ir laukinių genčių.

Veikėjai 

 Edardas Starkas – Vinterfelo lordas, Starkų giminės vyriausiasis. Pakviestas karaliaus, tampa jo „dešiniąja ranka“.
 Robertas Barateonas – valdovas, sėdintis Geležiniame soste ir valdantis Septynias karalystes (iki 7-os serijos).
 Tyrionas Lanisteris – neūžauga, jaunasis Lanisteris.
 Ketlina Tuli – lordo Edardo Starko žmona, Vinterfelo valdovė.
 Džeimis Lanisteris – karaliaus asmens sargybinis, karalienės brolis. Pravardė „Karalžudys“, nes nužudė ankstesnįjį karalių.
 Sersėja Lanister – karalienė.
 Deineris Targarian – jauniausioji iš išlikusios Targarienų giminės, buvusios Septynių karalysčių valdančiosios giminės. Ištekėjusi už Khalo Drogo.
 Džonas Snou – Edardo Starko nesantuokinis sūnus. Tapo nakties sargybiniu.
 Robas Starkas – vyriausiasis Edardo Starko sūnus. Pradėjo karą prieš Lanisterių giminę, įkalinusią jo tėvą.
 Khalas Drogas – dotrakų genties vadas, nepralaimėjęs nė vieno mūšio, vedė Deneris Targarian.
 Džofris Barateonas – nesantuokinis karalienės ir jo brolio, Lanisterių, vaikas. Po karaliaus Roberto Barateono mirties tampa Septynių karalysčių karaliumi. Įkalina ir nužudo Edardą Starką.
 Sansa Stark – vyriausioji Starko dukra. Ruošiasi ištekėti už jaunojo karaliaus.
 Arija Stark – jauniausioji Starkų dukra. Treniruojasi kovoti, vienintelė iš Starkų, buvusių Septynių karalysčių sostinėje, nesučiupta Lanisterių.
 Teonas Greidžojus – jauniausiasis lordo Balono sūnus. Jo tėvą, Geležinių salų valdovą, nugalėjo Edardas Starkas. Dabar tarnauja Starkams. Gerai sutaria su Robu ir Džonu Starkais.
 Sandoras Klegeinas – Džofrio Barateono asmens sargybinis, jam tapus karaliumi paaukštintas iki karaliaus apsaugos vado. Didis karys su baisiu randu.

Filmavimas 

Pirmojo sezono filmavimas prasidėjo 2010 m. liepos 26 d. „Paint Hall“ studijoje, Titanic Quarter vietovėje Belfaste, Šiaurės Airijoje. Lauko scenos Šiaurės Airijoje filmuotos Sandy Brae vietovėje Mourno kalnuose (Vaes Dothrak padėtis), Castle Ward (Vinterfelas), Sentfildo dvare (Vinterfelo dievų miškas), Tolimoro miške (lauko scenos), Cairncastle (egzekucijos vieta), Magheramorne karjere (Juodoji pilis) ir Shane's Castle (turnyro vieta).

Pirmojo sezono vaizdai pietuose filmuoti Maltoje, nors pradžioje planuota filmuoti Maroke. Mdina miestas atstojo Karalių Uostą, Žydrojo Lango vietovėje netoli Goco salos filmuota dotrakių vestuvių scena.

Antrojo sezono pradžiai, Karalių Uosto vaizdams, panaudotas Dubrovnikas Kroatijoje. Ledo siena filmuota Islandijoje, Vatnajokudlio ledyne.

Nauja kalba 

Davidas J. Petersonas, Kalbų kūrimo draugijos (Language Creation Society) atstovas, buvo nusamdytas kanalo HBO, kad sukurtų serialo pasaulio dotrakų tautos kalbą. Tai originali kalba su savo fonetika ir gramatika. Ji 2011 m. rugsėjo 21 d. turėjo 3163 žodžius. D.J. Petersonas pirmus du kalbos variantus pateikė dar 2007 ir 2008 m.

Transliacijos 

  – Sky Atlantic
  – OSN Series
  – HBO
  – showcase
  – TNT Serie
  – HBO
  – beTV, Prime
  – HBO
  – HBO
  – HBO
  – HBO
  – HBO
  – HBO
  – Canal+
  – Sky Atlantic
  – HBO
  – Fox Life
  – HBO
  – NovaCinema 1, NovaCinemaHD
  – HBO
  – HBO
  – Stöð 2
  – Canal+
  – Sky Cinema 1
  – Yes Oh
  – HBO
  – HBO
  – HBO Canada, Super Écran
  – NovaCinema 1, NovaCinemaHD
  – HBO
  – HBO
  – Fox Life, LTV (2012)
  – HBO
  – Fox Life + BTV (2012)
  – HBO
  – HBO Asia
  – HBO
  – HBO
  – SoHo
  – Ziggo or HBO Netherlands<
  – NRK
  – HBO
  – M-Net
  – Syfy
  – Orange Cinéma Séries
  – HBO
  – Fox Life
  – HBO Asia
  – HBO
  – HBO
  – HBO
  – Canal+ & YLE (2012)
  – Canal+
  – SF zwei, TSR1
  – HBO Asia
  – HBO
  – CNBC-e
  – HBO
  – HBO
  – HBO
  – HBO Asia
  – TNT Serie

Išnašos

Nuorodos 
 Žaidimas sostais pinigukarta.lt
 „Sostų žaidimas“ IMDb.com

JAV televizijos serialai
Fantastiniai serialai
Dramos (serialai)